[](mailto:prensa@baqueira.es)

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

**Nota de premsa - 23 abril 2019**

**Baqueira Beret tanca la tercera millor temporada de la dècada**

**El dilluns 22 d'abril la estació d'esquí de la Val d'Aran i Valls d'Àneu va posar punt final al hivern 2018-2019. Aquesta temporada, que va començar el dissabte 1 de desembre, ha registrat xifres molt positives amb 876.000 dies d'esquí i 143 jornades en funcionament.**

Baqueira Beret s'acomiada d'una gran temporada 2018-2019 en la que ha registrat xifres molt positives: amb 876.008 esquiadors el que es tradueix en la tercera millor temporada de l'última dècada. En total, l'estació ha estat oberta al públic 143 dies: des del dissabte 1 de desembre fins al passat Dilluns de Pasqua (22 d'abril), tal com estava previst en el calendari inicial de temporada.

L'inici d'aquest hivern va estar marcat per un pont de desembre amb 20.000 esquiadors des de dijous 6 al diumenge 9 i una millora substancial de les condicions al llarg d'aquesta setmana, que va permetre ampliar el domini esquiable fins a oferir 40 km esquiables. En les vacances de Nadal, l'estació d'esquí i surf de neu de Baqueira Beret va comptar amb 85 km de pistes oberts i gran quantitat d'activitats familiars, esportives i après ski, des DJ en pistes fins a la multitudinària baixada de torxes a cap d'any.

Després d'un novembre i desembre inusualment secs, l'alegria de les nevades va arribar al gener assegurant ja la resta de temporada pel que fa a la neu i a l'obertura total de l'estació. Febrer va ser atípic pel que fa a meteorologia ja que ha estat un dels més assolellats que es recorden la qual cosa va redundar en una important afluència d'esquiadors i snowboarders amb el 100% de l'estació oberta en el mes més fort de la temporada.

Pel que fa a Setmana Santa, del 13 al 22 d'abril, l'estació de Baqueira Beret ha rebut 48.000 esquiadors, que han pogut gaudir de 112 km de pistes oberts i unes cotes de neu entre els 85 i 165 cm de neu i accedir als quatre sectors de l'estació de Baqueira, Beret (excepte TS Dossau i TSD Blanhiblar), Bonaigua i Baciver.

**La temporada, en dades**

La temporada 2018-2019 ha comptabilitzat un total de 33 dies de nevades, amb gruixos de 95 cm de mitjana i els metres acumulats aquest hivern han estat de 5,44 m. (Suma de nevades). La temperatura mínima de la temporada registrada va ser de -11,7ºC.

L'àrea més popular segueix sent les de l'àrea de Baqueira que acumula el 51% dels esquiadors de l'estació, seguida de Beret amb 27,1% d'usuaris i Bonaigua amb el 19,1% d'esquiadors. Finalment, la zona encara per descobrir per a molts assidus a la Val d'Aran és la de Baciver. Es tracta d'una nova àrea, la més petita de l'estació i que compta amb dos remuntadors, que ha estat creada aquesta temporada, que ha permès situar la cota més alta de l'estació a 2.610 m, i que s'ha sumat a les 3 històriques. Amb aquesta incorporació, l'estació va oferir aquesta temporada cinc pistes vermelles més arribant fins als 165 km de traçats (160 km abalisats i 5 km d'itineraris).

Els 36 remuntadors de l'estació han transportat ni més ni menys de 10.422.419 esquiadors i el desnivell mig per cada un d'ells ha estat de 4.298 m. Pel que fa al nombre mitjà de viatges en remuntadors ha estat de 11,68 per cada esquiador.

**Espectacular Copa del Món FIS d'snowboard cross**

El passat mes de març Baqueira Beret es va calçar de nou el snowboard i va acollir a la pista Blanhiblar de Beret, per segona vegada, la Copa del Món FIS d'snowboard cross (la primera va ser el 2016). A la competició van participar els millors snowboarders internacionals i nacionals de la RFEDI, com Regino Hernández, bronze olímpic a PyeongChang'18, i Lucas Eguibar, plata mundialista a Sierra Nevada'17.

La cita va comptar amb un ambient d'altura: Unes 3000 persones van passar per la zona de l'esdeveniment a Beret per animar els esportistes durant la final. A la zona de Blanhiblar van gaudir de l'espectacle amb salts en els quals van arribar a volar fins a 20 metres mentre degustaven els productes tradicionals de la Val d'Aran al Village, com la coneguda Olla Aranesa. La prova va ser televisada internacionalment.

**Oci, competicions i diversió a la neu**

Baqueira Beret segueix intensificant la seva agenda d'esdeveniments sumant aquesta temporada 166 actuacions musicals i més de 60 esdeveniments esportius. Les actuacions musicals s'han repartit pels diferents bars amb terrassa de l'estació, destacant les sessions de DJ a Baqueira Bar 1500 i a Moët Winter Lounge, i en esdeveniments com San Miguel o Era Nocturna.

Pel que fa a les competicions esportives, l'esquí de fons ha estat el protagonista amb la Marxa Beret, celebrada al Pla de Beret al mes de febrer, cita que segueix sent la reina de les proves a l'estació en sumar aquest hivern 900 fondistes, que van recórrer els 10, 21 i 42 km dels seus diferents recorreguts. Un any més, la victòria en la distància llarga va ser per al català Sadurní Betriu i l'aranesa Marta Cester. Altres esdeveniments populars destacats han estat la cinquena edició del BBB Ski Race Experience, que va coincidir amb el Dia Mundial de la Neu, organitzada al gener, en què els inscrits van poder descobrir tots els racons de l'estació a través de l'original prova, barrejant competicions amb selfies.

Al febrer es va celebrar la segona fase de la Copa d'Espanya Movistar de snowboard cross (SBX) i ski cross (SX), que va comptar amb més de 130 inscrits. La competició, que es va disputar a la zona de l'Snowpark Era Marmòta, va comptar amb un espectacular traçat d'uns 840 metres i un desnivell d'uns 100 metres, amb una amplada de 8 metres, 7 pereres amb 14 dubbies i 4 salts. El mes de desembre també va passar per l'estació la popular Audi Salomon Quest Challenge en la seva cinquena edició amb més de 800 participants.

Els dies 9 i 10 de març, l'estació va ser l'escenari de la 12a edició del Trofeu Fundació Jesús Serra, competició que va atorgar beques d'estudis als millors esquiadors i va sortejar molts regals entre tots els participants. A més, aquest mateix cap de setmana, Baqueira Beret va acollir el Campionat d'Espanya de Múixing sobre neu, edició que va comptar amb 155 múixers inscrits. El mes de març va finalitzar amb la primera competició a Espanya del 'Banked Slalom Tour' de la Federació Mundial de Snowboard (WSF), organitzada per Landing Snowboard.

A finals de març es van disputar els Campionats d'Espanya d'esquí alpí organitzats per la RFEDI amb l'ajuda dels clubs locals. La catalana de l'equip de la federació Núria Pau (LMCE-FCEH) va ser la protagonista absoluta en categoria femenina a l'imposar-se en les tres modalitats en competició al Stadium de Beret: súper-G, gegant i eslàlom. Pel que fa als homes, el guanyador del súper-G va ser el navarrès Adur Etxezarreta (CEN-FNDI), el gegant va ser per al basc Aingery Garay (LVERDE-FVDI / NKEF) i en eslàlom es va imposar l'esquiador aranès Alex Puente (CAEI- FCEH). Els tres formen part dels equips de la RFEDI.

Una temporada més, l'Snowpark Era Marmòta de Beret s'ha convertit en el punt de trobada dels freestylers d'esquí i snowboard, on s'han realitzat competicions obertes a tots dos esports com l'Era Marmòta Closing Party de final de temporada: una competició en estil lliure, on els participants van poder demostrar els seus millors salts, trucs i passos per mòduls.

Pel que fa a activitats que s'ofereixen durant tota la temporada, la ja consolidada Audi Ski Kronos situada a Baqueira ha tingut un gran èxit. Aquest estadi, al costat de la cafeteria de 2200, permet baixar una fàcil traçat de gegant que es grava en vídeo i es pren el temps. L'esquiador, a través del seu forfet, accedeix a aquestes dades per mitjà del web de Baqueira i pot compartir-en xarxes socials. També destacar la gran acceptació del Funpark a Beret destinat a la diversió sobre esquís i snowboard per a tota la família.

**Més informació Premsa:**

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

www.facebook.com/BaqueiraBeretEsqui

www.twitter.com/baqueira\_beret

@baqueira\_beret